stanford-oval/wikipedia huggingface dataset:
אבא סליחה טעיתי

"אבא סליחה טעיתי" הוא אלבום הבכורה של הזמרת הישראלית ליאת בנאי. האלבום יצא לאור בשנת 1994, בהוצאת חברת התקליטים אבי גואטה הפקות בע"מ. את האלבום הוציאו בפורמט של תקליטור ובמרוצת השנים היה זמין להורדה דיגיטלית והועלה לסטרימינג. בעטיפתו ניתן לראות את אבי ביטר, שלקח בו חלק.
באלבום נכלל הלהיט "אבא סליחה טעיתי", כמו גם הדואט "דואט הפרידה" עם אבי ביטר.
רקע

בשנת 1991 בגיל שש-עשרה שרה ליאת בנאי לראשונה בפני קהל, במסיבת פורים של בית הספר במועדון הטרויה בראשון לציון, שם היא ביצעה את השיר "טיפת מזל" של זהבה בן. הזמר אבי ביטר שנכח במקום הציע לבנאי להוציא אלבום. שם משפחתה המקורי הוא בן־אבו, והיא סיפרה באחד הראיונות איתה שמנהל מועדון בו הופיעה אמר שזה לא שם מסחרי ויעץ לה להחליף לבנאי, כמו המשפחה המפורסמת. ההורים שלה מאוד כעסו ואמרו שזה ישנה את המזל שלה בחיים.
בהמשך לכך, הוציאה את אלבומה הראשון "אבא סליחה טעיתי".
רשימת רצועות

| אבא סליחה טעיתי> מס' | אבא סליחה טעיתי> שם | אבא סליחה טעיתי> משך | אבא סליחה טעיתי>  | אבא סליחה טעיתי>  | אבא סליחה טעיתי>  | אבא סליחה טעיתי>  | אבא סליחה טעיתי>  | אבא סליחה טעיתי>  | אבא סליחה טעיתי>  |
| --- | --- | --- | --- | --- | --- | --- | --- | --- | --- |
| 1. | דואט הפרידה (ביחד עם אבי ביטר)   | 4:36 |  |  |  |  |  |  |  |
| 2. | שים לב  | 3:35 |  |  |  |  |  |  |  |
| 3. | אבא סליחה טעיתי  | 4:39 |  |  |  |  |  |  |  |
| 4. | מלכת הלילה  | 3:45 |  |  |  |  |  |  |  |
| 5. | מחפשת את הדרך  | 3:20 |  |  |  |  |  |  |  |
| 6. | אהבה אבודה  | 5:12 |  |  |  |  |  |  |  |
| 7. | גורל אכזר  | 6:40 |  |  |  |  |  |  |  |
| 8. | תתביישי  | 5:39 |  |  |  |  |  |  |  |
| משך כולל: | משך כולל: | 36:06 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ישראל | 1994 | תקליטור | אבי גואטה |  |
הערות שוליים

1 2 3 4  אבא סליחה טעיתי, 2003-01-01, נבדק ב-2024-12-21
↑  Eli Azarzar (2014-01-02), ליאת בנאי אבא סליחה טעיתי, נבדק ב-2024-12-21
↑  Eli Azarzar (2013-12-30), אבי ביטר וליאת בנאי הפרידה, נבדק ב-2024-12-21
1 2  אבי שושן, "אולי מההומואים תבוא הישועה", באתר ynet, 29 במאי 2011
Wide Open Spaces (שיר)

Wide Open Spaces הוא שיר שנכתב על ידי סוזן גיבסון, ואשר בוצע והוקלט על ידי הלהקה דיקסי צ'יקס. השיר יצא בתור הסינגל השלישי מהאלבום באותו השם בחודש יולי 1998. השיר הגיע למספר 1 במצעד Hot Country Songs בארצות הברית, ונשאר במקום זה למשך ארבעה שבועות בנובמבר 1998. הוא גם הגע למספר 41 במצעד הפופ, בילבורד הוט 100. הוא הגיע למספר 1 במצעד הקאנטרי הקנדי, הלהיט מס' 1 הראשון שלהן בקנדה, ותחילה של תמיכה רבת-שנים בלהקה.
בשנת 2001, ה-RIAA הציב את "Wide Open Spaces" במקום 259 ברשימת "365 שירי המאה". ב-2003, ערוץ הקאנטרי CMT מנה את השיר כמספר 22 ברשימת "100 השירים הגדולים של מוזיקת קאנטרי".
רקע

סוזן גיבסון, מאמרילו, טקסס, כתבה את המילים הראשונות של השיר ב-1993, בביקורה הראשון בבית לאחר שנסעה ללמוד יערנות באוניברסיטת מונטנה. היא השאירה את המחברת עם מילות השיר בבית בטעות כשחזרה ללימודים; אמא שלה מצאה את המחברת ושלחה לה אותה יחד עם חבילת פינוקים, מה שעורר את גיבסון להשלים את השיר בנושא עזיבת הבית. היא ביצעה אותו לראשונה במועדונים מקומיים סביב אוניברסיטת מונטנה, והשיר זכה לפופולריות מסוימת בקרב הקהלים.
בסוף שנות ה-1990, גיבסון הייתה הסולנית בלהקת האלט-קאנטרי, The Groobees. הלהקה הקליטה אלבום ב-1998, Wayside, שכלל את "Wide Open Spaces" (האלבום יצא ב-1999). האלבום הופק על ידי לויד מיינס, שהוא אביה של הסולנית החדשה דאז של הדיקסי צ'יקס - נטלי מיינס.
לויד מיינס הזדהה עם הסיפור של בת המשפחה שעוזבת את הבית, וחשב שהוא יתאים לקול של נטלי; הוא הביא את השיר לקבוצה, והן בחנו אותו במספר הופעות וקיבלו תגובות חזקות. גם חברות הלהקה, וגם חברת התקליטים שלהן, Sony Music, הסכימו עם לויד מיינס לגבי התאמת השיר, ולא רק שהקליטו גרסה, אלא הפכו את השיר לשיר הכותרת של האלבום הבא שלהן, הראשון של הלהקה עם מיינס כסולנית.
האופי הצעיר, הרומנטי, ההרפתקני של Wide Open Spaces", ותחושת העצמאות שבו, היו גורמי מפתח בהיווצרות התדמית החדשה של הלהקה; השיר, שהיה ללהיט, הפך לשיר ההיכר של הדיקסי צ'יקס, והיה פופולרי במיוחד בקרב נערות. השיר מדבר על האפשרויות שעדיין לא התגלו:
בתרגום חופשי: היא צריכה מרחבים פתוחים/מקום לטעויות הגדולות שלה/היא צריכה פרצופים חדשים/היא מודעת לסיכונים.
השיר נחשב למופת של כתיבה באמצעות האסטרטגיה שבה השורות לא חוזרות על עצמן, לא בבתים ולא בפזמון. העיבוד עם טעמי הבלוגראס הטקסני מתחיל בריף של כינור קאנטרי, ואז הלהקה מצטרפת. את הבתים שרה נטלי מיינס לבדה, עם תופים, כינור, גיטרה רכה ופסנתר כליווי. בפזמון האחיות אמילי ארווין ומארטי סיידל שרות הרמוניה עם מיינס, שם תוספת של ניגון בנג'ו. בקטע האינסטרומנטלי ארווין וסיידל מוסיפות מנדולינה וכינור בהתאמה.
אמילי ארווין הייתה גאה שהלהקה יכולה להנפיק להיטים שבהם כלים מסורתיים כמו הבנג'ו עדיין יכולים להשתלב, כלים שהממסד של מוזיקת הקאנטרי בנאשוויל לעיתים קרובות לא רואה בעין יפה, כ"הילבילי" מדי. סוזן גיבסון והשיר שלה "Wide Open Spaces" נחשבים לעיתים כדוגמה להשפעת מערב טקסס על כתיבת מוזיקת קאנטרי; גיבסון עצמה רואה באמרילו את "המקום של המרחבים הפתוחים, עם השקיעות היפות ביותר שיש."
השיר זכה לכבוד בנאשוויל, והוכרז בפרסי איגוד מוזיקת הקאנטרי בתור הסינגל של השנה ב-1999. זה גם זיכה את גיבסון בפרס כותבת השנה במוזיקת הקאנטרי של American Songwriter ב-2000, כמו גם בפרס BMI הפרס של 1999. על אף שהשיר עצמו לא היה מועמד לפרס גראמי (האלבום היה מועמד, וכן הסינגל השני ממנו, "There's Your Trouble", אשר שניהם זכו בקטגוריות שלהם), הוא נכלל באלבום האוסף של מועמדי גראמי לשנת 1999.
קליפ

הקליפ של "Wide Open Spaces" מראה את חברות הדיקסי צ'יקס בהרי הרוקי בקולורדו, רצות ומשחקות בשדות פתוחים של פרחי בר וכדומה. בין לבין, יש סצנות של הלהקה בסיבובי הופעות: בהופעה חיה, מאחורי הקלעים, באוטובוס. את הקליפ ביים טום אוליפנט, אשר ביים עבורן קודם את "There's Your Trouble", ומאוחר יותר ביים בשיתוף את "Without You".
הקליפ זכה בפרס איגוד מוזיקת הקאנטרי לווידאו קליפ של השנה ב-1999. הוא נרשם במקום 32 ברשימת CMT משנת 2004 של 100 קטעי הווידאו הגדולים.
במצעדים

| מצעד (1998) | מקום |
| --- | --- |
מצעד הקאנטרי הקנדי: 1
בילבורד הוט 100 (US): 41
מצעד הקאנטרי של בילבורד: 1
במצעדים > מצעדי סוף שנה

| מצעד (1998) | מקום |
| --- | --- |
Canada Country Tracks ‏(RPM): 16
US Hot Country Songs (בילבורד): 61
| מצעד (1999) | מקום |
| --- | --- |
US Hot Country Songs (בילבורד): 70
Your New Boyfriend

"Your New Boyfriend" (החבר החדש שלך) הוא הסינגל השישי של הזמר-יוצר, היוטיובר, והסטרימר ויל גולד, הידוע יותר ברשת בשם וילבור סוט (באנגלית: Wilbur Soot). השיר יצא ב-11 בדצמבר 2020, והופיע במקום ה-100 במצעד הסינגלים הבריטי של אמצע השבוע, שפורסם על ידי חברת המצעדים הרשמית, במשך השבוע של 14 בדצמבר. הוא הופיע לראשונה במקום ה-83 במצעד הסינגלים הבריטי ב-18 בדצמבר 2020, ואחר כך הגיע לשיאו במקום ה-65 ב-8 בינואר 2021.
רקע, הוצאת השיר וביקורת

"Your New Boyfriend" הוא השיר האחרון בטרילוגיית השירים שלו על דמותו המוקדית, Lonely Boy (בתרגום חופשי: בן בודד), שמאוהב באי-גירל. שני השירים הקודמים בטרילוגיה, "I'm in Love with an E-Girl" ו"Internet Ruined Me", היו שניהם בסגנון דומה ל"Your New Boyfriend". השיר הציג קולות רקע של המוזיקאית החברה, Chevy.
"Your New Boyfriend" הושמע בתצוגה מקדימה ביולי 2020, בערוץ ה-Twitch של היוטיובר והסטרימר, TommyInnit, ויצא רשמית ב-11 בדצמבר 2020. השיר צבר למעלה מ-500,000 צפיות ביוטיוב כשעתיים לאחר צאתו, ובמהרה לאחר מכן החל לטרנד בטוויטר בארצות הברית. השיר כלל אזכור לזמר-יוצר ג'ייסון דירולו, שגרם לחלק מהאנשים "לטעון" בצחוק כי השיר הוא "המנון ביסקסואלי", בגלל שורה מהסינגל של דרולו, "Get Ugly", שמושמע לעיתים קרובות בטיקטוק בסרטונים של יציאה מהארון.
הסינגל נכנס למצעד הסינגלים בבריטניה במקום ה-100 ב-14 בדצמבר, ובהמשך הופיע רשמית במצעד הסינגלים בבריטניה במקום ה-83 בשבוע של 18 בדצמבר. השיר עזב את המצעד בשבוע שלאחר מכן, אך מאוחר יותר הופיע שוב במקום ה-65 בשבוע של 8 בינואר 2021. הסינגל הופיע גם במצעד הסינגלים העצמאי של בריטניה, שם הגיע לשיאו במקום ה-10, ומצעד ההורדות לסינגלים בבריטניה, שם הגיע לשיאו במקום ה-70. בשל הפופולריות של השיר, גולד הופיע במצעד האמנים העולים של בילבורד במקום ה-46 בשבוע של 26 בדצמבר 2020. בעקבות הופעתו של גולד במצעד האמנים העולים, "Your New Boyfriend" נכנס למצעד העולמי LyricFind, שפורסם גם על ידי בילבורד, והגיע בו למקום ה-2 בשבוע של 2 בינואר 2021. רולינג סטון דיווחו כי גולד מכר 9.6 מיליון עותקים בחודש דצמבר, שאותן ייחסו ל"Your New Boyfriend".
וידאו קליפ

הווידאו קליפ של השיר הועלה ליוטיוב באותו יום בו יצא השיר. הסרטון מציג את דמותו המוקדית, Lonely Boy (בגילומו של גולד), בסביבת משרדים, כשהוא שר על מורת רוחו מהחבר חדש, הקרוי ג'ארד, של סטרימרית ב-Twitch. הסרטון כולל מספר התייחסויות לתרבות הפופולרית, כמו תמונת הפרופיל בגוגל של Lonely Boy היא של דמות אנימה גברית עצובה. בסרטון, שמה של הסטרימרית מופיע על המסך כ"פנדורה ברייתווייט", שמה של דמות בדיונית בסדרת ספרי אדריאן מול מאת סו טאונסנד.
אנשי צוות

קרדיטים שהותאמו מיוטיוב:
ויל גולד - כותב שירים, מפיק, שירה, פסנתר, תופים, גיטרות
שבי (Chevy) - שירת גיבוי
דמיטרי ליסנקו - בס
אייזק ביר - חצוצרות
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  אירלנד | מצעד הסינגלים האירי | 100 |  |
|  הממלכה המאוחדת | מצעד הסינגלים הבריטי | 65 |  |
|  הממלכה המאוחדת | מצעד האינדי הבריטי | 10 |  |
הערות שוליים

↑  Gold, Will. "Your New Boyfriend – Single". Apple Music. נבדק ב-24 בדצמבר 2020. {{cite web}}:  (עזרה)
1 2 3 4  Mitra, Smita (11 בדצמבר 2020). "Who is Wilbur Soot? Youtuber makes sly Jason Derulo reference in satirical song 'Your New Boyfriend'". MEAWW. אורכב מ-המקור ב-13 בדצמבר 2020. נבדק ב-15 בדצמבר 2020. {{cite web}}:  (עזרה)
↑  "Official Singles Chart Update Top 100". Official Charts Company. נבדק ב-16 בדצמבר 2020. {{cite web}}:  (עזרה)
↑  Official Singles Chart Top 100 | Official Charts Company, www.officialcharts.com (באנגלית)
↑  McDonald, Adam (13 בדצמבר 2020). "Wilbur Soot – Your New Boyfriend | Lyrics Meaning & Song Review". Justrandomthings. אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}:  (עזרה)
↑  @chiffonhaha (11 בדצמבר 2020). "always fun being the e-girl on these tracks w/ @WilburSoot !! go check out this one :D" (Tweet). נבדק ב-23 בדצמבר 2020 – via Twitter. {{cite web}}:  (עזרה)
↑  London, Amanda (18 בדצמבר 2020). "'Your New Boyfriend' by Wilbur Soot". Song Meanings and Facts. נבדק ב-25 בדצמבר 2020. {{cite web}}:  (עזרה)
↑  @wilburscript (11 בדצמבר 2020). "the bisexuals have claimed your new boyfriend okay it belongs to the bisexuals now <3" (Tweet) (באנגלית) – via Twitter. {{cite web}}:  (עזרה)
↑  @Y_tf_youlyin (11 בדצמבר 2020). "Did you guys hear the new bi athem?"Jason Derulo~"#JASONDRELULO(Your new boyfriend by Wilbur Soot)" (Tweet) (באנגלית) – via Twitter. {{cite web}}:  (עזרה)
↑  @ST4RLLUS1ON (11 בדצמבר 2020). "wilbur soot and jason derulo is trending thanks to your new boyfriend… we really got jason derulo trending cause of wilbur" (Tweet) (באנגלית) – via Twitter. {{cite web}}:  (עזרה)
↑  Ainsley, Helen (15 בדצמבר 2020). "Taylor Swift's Willow rolls in at Number 1 on the Official Trending Chart". Official Charts Company. אורכב מ-המקור ב-16 בדצמבר 2020. נבדק ב-15 בדצמבר 2020. {{cite web}}:  (עזרה)
↑  "Official Singles Chart Top 100: 25 December 2020 – 31 December 2020". Official Charts Company. נבדק ב-25 בדצמבר 2020. {{cite web}}:  (עזרה)
↑  "Official Singles Downloads Chart Top 100: 18 December 2020 – 24 December 2020". Official Charts Company. נבדק ב-20 בנובמבר 2020. {{cite web}}:  (עזרה)
↑  "Emerging Artists: The Week of December 26, 2020". בילבורד. נבדק ב-23 בדצמבר 2020. {{cite web}}:  (עזרה)
↑  "LyricFind Global: The Week of January 2, 2021". בילבורד. נבדק ב-31 בדצמבר 2020. {{cite web}}:  (עזרה)
↑  Blake, Emily (7 בינואר 2021). "RS Charts: Vory, DJ Scheme and Trey Lewis Lead Breakthrough 25 Chart". Rolling Stone. תאגיד המדיה פנסקה. נבדק ב-17 בינואר 2021. {{cite web}}:  (עזרה)
↑  Wilbur Soot – Your New Boyfriend (OFFICIAL VIDEO). Wilbur Soot. 11 בדצמבר 2020. {{cite AV media}}:  (עזרה)
↑  "Your New Boyfriend by Wilbur Soot". IRMA. נבדק ב-14 בפברואר 2021. {{cite web}}:  (עזרה)
| --- | --- |
בקרת זהויות :  MusicBrainz release group: 76494735-c788-4b13-b509-46025740c09f
אי המטמון (מיני-סדרה)

| --- | --- |

 מבוסס על:  אי המטמון 
 סוגה:  סדרת דרמה, סדרה המבוססת על ספר, סרט חיפוש מטמון, סדרת הרפתקאות טלוויזיונית, סרט שודדי ים 
 כותבים:  סטיוארט הרקורט
 בימוי:  סטיב בארון 
 שחקנים:  אדי איזרד טובי פין רגבו רופרט פנרי-ג'ונס דניאל מייס פיליפ גלניסטר דונלד סאת'רלנד אלייג'ה ווד שירלי הנדרסון
 פסקול:  אנתוני גיין   מרטין סלאטרי
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  2 
 הפקה
 מפיק:  אלן מולוני לאורי בורג
 הפצה:  Sonar Entertainment
 עורכים:  אלכס מקי
 צלמים:  אולף ברנטס 
 מוזיקה:  אנטוני גלן 
 אורך פרק:  90 דק' 
 שידור
 רשת שידור:  SKY1
 תקופת שידור מקורית:  1 בינואר 2012 – 2 בינואר 2012
 קישורים חיצוניים
 דף הסדרה באתר sky1
 דף התוכנית ב-IMDb
 
אי המטמון (באנגלית: Treasure Island) היא מיני סדרה בריטית בת שני חלקים, משנת 2012 המבוססת על הספר אי המטמון של רוברט לואיס סטיבנסון משנת 1883. הסדרה שודרה בערוץ Sky One הבריטי.
עלילה

העלילה סובבת סביב ג'ים הוקינס (טובי פין רגבו), נער שמגלה מפת אוצר של קפטן שודדי הים הידוע לשימצה קפטן פלינט. ג'ים מבין, כי אוצרו של קפטן פלינט, קבור באי המסומן על המפה- לכן הוא יוצא להרפתקה רבת סכנות אל האי. ג'ים מפליג לאי בספינת ההספניולה, תחת פיקודו של קפטן סמולט (פיליפ גלניסטר). ג'ים מגלה שג'ון סילבר, טבח הספינה (אדי איזרד), מתכנן מרד עם צוות הספינה. בסדרה משחק גם השחקן אלייג'ה ווד בתור בן גאן הכלוא באי כבר מספר שנים.
שחקנים

לונג ג'ון סילבר (אדי איזרד)
קפטן סמולט (פיליפ גלניסטר)
ג'ון טרילוואני (רופרט פנרי-ג'ונס)
ג'ים הוקינס (טובי פין רגבו)
ד"ר דייוויד ליבאסי (דניאל מייס)
דוג'ון (ראדה קטאב)
קפטן פלינט (דונלד סאת'רלנד)
בן גאן (אלייז'ה ווד)
בילי בונז (דייוויד היירווד)
רדרות' (ג'וליאן באראט)
מג הוקינס (שירלי הנדרסון)
אליב סילבר (נינה סוסניה)
ישראל הנדס (ג'ף בל)
ג'ורג' מארי (שון פארקס)
בלינד פואו (קית' אלן)
בלאק דוג (שון גילדר)
טום מורגן (ברנבי קיי)
פרדי ארו (קלינטון בלייק)
אברהם גריי (טום פישר)
דיק ג'ונסון (מדהור מיטל)
וויליאם אוב'ריאן (דייוויד ווילמוט)
ת'ורנטון הי

| --- | --- |
אין תמונה חופשית
 לידה:  26 במרץ 1911 ארצות הברית אוקלהומה, ארצות הברית
 פטירה:  30 באוקטובר 1988 (בגיל 77) ארצות הברית מונטנה, ארצות הברית
 מדינה:  ארצות הברית ארצות הברית
 תקופת הפעילות:  1937–1988 (כ־51 שנים)
 עיסוק:  אנימטור, במאי קולנוע, תסריטאי, מורה
 פרסים והוקרה:  פרס וינזור מקיי (1981) 
 פרופיל ב-IMDb
 
ת'ורנטון הי (באנגלית: Thornton Hee;‏ 26 במרץ 1911 – 30 באוקטובר 1988) היה אנימטור, במאי קולנוע, תסריטאי ומורה אמריקאי.
הי הצטרף לאולפני ההנפשה של וולט דיסני בסביבות 1937. הוא מוכר בעיקר בזכות בימוי הרצף "מחול השעות" בסרט "פנטסיה". בעקבות שביתת האנימטורים של דיסני הוא עזב אותה, אך חזר אליה בהמשך ועבד שם גם בשנים 1940–1946 ושוב בין 1958–1961.
הי ייסד, יחד עם ג'ק האנה, תוכנית הנפשת דמויות במכון קליפורניה לאמנויות (אנ'). מאוחר יותר כיהן כיו"ר המחלקה לאומנויות הקולנוע.
היה נשוי לפאטי פרייס ואב לשניים. הוא נפטר במונטנה בגיל 77.
הערות שוליים

↑  John Culhane, Walt Disney's Fantasia, Harry N. Abrams Inc., 1983, p. 170.
↑  ת'ורנטון הי, במסד הנתונים הקולנועיים IMDb (באנגלית)
| --- | --- |
בקרת זהויות :  BNE: XX1693298  BnF: cb141055323 (data)  GND: 143815822  ISNI: 0000 0001 2137 5459  LCCN: no93017625  SNAC: w6k151jx  VIAF: 66672414   WorldCat (עם VIAF): 66672414
אופיאנוס

| --- | --- |
 לידה:  המאה ה־2 קיליקיה, טורקיה 
 שפות היצירה:  יוונית עתיקה 
 יצירות בולטות:  Halieutica 
 
אוֹפּיאנוס (ביוונית עתיקה: Ὀππιανός; בלטינית: Oppianus; חי במאה ה-2 לספירה), הידוע גם כאופיאנוס מאנזארבוס, מקוריקוס או מקיליקיה, היה משורר יווני-רומי בתקופת שלטונם של קיסרי רומא מרקוס אורליוס וקומודוס.
ביוגרפיה

אוֹפּיאנוס נולד בקיליקיה בעיר קיסריה (הידועה כיום בשם אנזארבוס (אנ'), טורקיה), אולם הסודא (לקסיקון מסוף המאה ה-10) מיקם אותו בטעות בקוריקוס (אנ') (קיליקיה, כיום בטורקיה). הוא חיבר סדרה שירים דידקטיים בהקסמטר דקטילי יווני: קינגטיקה (Κυνηγετικά) על ציד, הליאוטיקה (Ἁλιευτικά) על דיג, ואיקסאוטיקה (Ἰξευτικά) על לכידת ציפורים (אנ'). כיום מקובל כי החיבור ששרד על ציד היה ככל הנראה פרי עטו של אופיאנוס מאפאמיאה, ואילו הפרפרזה בפרוזה ששרדה מתוך החיבור על הציפורים, ככל הנראה מתארת חיבור שנכתב על ידי אותו דיוניסוס שהסודא מציין כמחברו של חיבור על סלעים בשם "ליתיאקה" (Λιθιακά).
לדברי ביוגרף אנונימי, אביו של אופיאנוס גורש למלטה, לאחר שלא הקפיד לכבד בביקור את הקיסר לוקיוס ורוס, כאשר ביקר ברומא. אופיאנוס יצא עם אביו לגלות וחזר לרומא לאחר מותו של ורוס (שנת 169) והציג את שיריו בפני הקיסר מרקוס אורליוס, שהיה כה שבע רצון מהם עד כי העניק למחברם מטבע זהב עבור כל שורה, לקח אותו תחת חסותו, וחנן את אביו. לאחר מכן חזר אופיאנוס לארץ מולדתו אולם מת ממגפה זמן קצר לאחר מכן בגיל 30. בני זמנו הקימו פסל לכבודו ועליו כתובת ששרדה, הכוללת קינה על מותו טרם עת והלל על גאונותו המוקדמת.
שירו על דיג, "הליאוטיקה", שרד עד לימינו. הוא בן 3500 שורות בערך ונושא הקדשה למרקוס אורליוס ובנו קומודוס, הממקמת אותו בתקופת שלטונם המשותף.
בחיבור "קינגטיקה" אופיאנוס מזכיר את "הבושם של פלשתינה", שייתכן וקשור לאפרסמון המפורסם של ארץ יהודה.
הערות שוליים

↑  הגיית השם ביוונית: אוֹפּיאנוֹס, במלרע (ההטעמה בהברה האחרונה).
↑  (Cynegetica, I (338-341
↑  מנחם שטרן - Menahem Stern, Greek and Latin Authors on Jews and Judaism, Jerusalem 1980, Vol.2, CXVII. Oppian, p. 335
| --- | --- |
בקרת זהויות :  NLI: 987007266135405171  PLWABN: 9810648498405606  BNE: XX1166289  BnF: cb124530466 (data)  GND: 118590189  ICCU: VIAV088284  ISNI: 0000 0003 7405 9112  LCCN: n88020705  NKC: mzk20241216277  NTA: 069881944  RERO: 02-A017369494  SELIBR: 205892  SUDOC: 033688184  VcBA: 495/24488  VIAF: 86913544   WorldCat (עם VIAF): 86913544
Asteromáta

"Asteromáta" (ביוונית: "Αστερομάτα", בעברית: "עיני כוכבים") הוא סינגל שהוקלט על ידי הזמרת היוונייה קלאוודיה. הוא נבחר לייצג את יוון באירוויזיון 2025, שיתקיים בבזל שבשווייץ, לאחר ניצחונו ב-Ethnikós Telikós 2025. יצא לאור ב-31 בינואר 2025 דרך חברת התקליטים פאניק רקורדס.
תחרות הזמר של האירוויזיון > Ethnikós Telikós 2025

Ethnikós Telikós 2025 הייתה אירוע הקדם הארצי, שהופק על ידי תאגיד השידור היווני (ERT), על מנת לבחור את נציגות המדינה לאירוויזיון הקורב.
ב-10 בינואר 2025 נחשף כי קלאוודיה עתידה להשתתף בתחרות עם השיר "Asteromata".‏ ב-30 בינואר זכה השיר בתחרות הקדם, לאחר שדורג במקום הראשון הן בהצבעת הקהל והן בקולות חבר השופטים.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) עתיד לפצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו.‌ יוון שובצה להתחרות בחלקו הראשון של חצי הגמר השני, שיתקיים ב-15 במאי.
הערות שוליים

↑  "Eurovision 2025: Τα 12 τραγούδια του Εθνικού Τελικού". ertnews.gr (ביוונית). 2025-01-10. נבדק ב-2025-01-10.
↑  "Greece 2025: National final entries released". eurovision.tv (באנגלית). 2025-01-10. נבדק ב-2025-01-10.
↑  "It's Klavdia for Greece at Eurovision 2025 with 'Asteromáta'". eurovision.tv (באנגלית). 2025-01-30.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "How to watch the Semi-Final Draw for the Eurovision Song Contest 2025". Eurovision.tv (באנגלית). EBU. 2025-01-27. נבדק ב-2025-01-27.
↑  Farren, Neil (2025-01-28). "Eurovision 2025: Semi-Final Allocation Draw Held in Basel". Eurovoix (באנגלית בריטית). נבדק ב-2025-01-28.
אג'ה סצ'קין

| --- | --- |
אין תמונה חופשית
 לידה:  12 בספטמבר 1991 (בת 33) איסטנבול, טורקיה
 שם לידה:  אג'ה סצ'קין
 מוקד פעילות:  טורקיה
 תקופת הפעילות:  מ-2012
 עיסוק:  זמרת
 סוגה:  פופ
 שפה מועדפת:  טורקית 
 כלי נגינה:  קול • פסנתר
 חברת תקליטים:  DMC
 http://www.eceseckin.com/
 
אג'ה סצ'קין (בטורקית: Ece Seçkin; נולדה ב-12 בספטמבר 1991) היא זמרת טורקייה. זכתה להצלחה בינלאומית לאחר הוצאת הסינגל "Adeyyo", שהפך לאחד מהשירים הטורקיים המצליחים ביותר בכל הזמנים. הקליפ שיצא עבור השיר צבר למעלה מ-170 מיליון צפיות ביוטיוב, ובכך הפך לאחד מהקליפים הטורקיים הנצפים בהיסטוריה.
בשנת 2014, הוציאה את השיר "Hoşuna mı Gidiyor", שצבר למעלה מ-175 מיליון צפיות.
ביוגרפיה

אג'ה סצ'קין נולדה ב-12 בספטמבר 1991, באיסטנבול שבטורקיה, ובשנת 2012, החלה את הקריירה המוזיקלית שלה. כמו כן, יודעת סצ'קין לנגן על פסנתר.
קריירה

את סינגל הבכורה שלה "Bu Ne Yaa", הוציאה סצ'קין בשנת 2012. הקליפ של השיר צבר 20 מיליון צפיות, ונכלל בהמיני-אלבום הראשון שלה Bu Ne Yaa!, שיצא בסמוך לכך. לאחר מכן הוציאה את "Mahşer", ואת "Şok Oldum", שזכו להצלחה נאה בדומה לסינגל הראשון שלה. בשנת 2014, הוציאה את "Hoşuna Mı Gidiyor" שזכה להצלחה רבה כאשר צבר למעלה מ-175 מיליון צפיות.
בשנת 2015, הוציאה את מיני-אלבומה השני, Aman Aman. שיר הנושא מתוך האלבום "Aman Aman", זכה להצלחה רבה וצבר למעלה מ-100 מיליון צפיות. הסינגל השני מתוך האלבום "Follow Me", זכה להצלחה גם כן. לאחר ההצלחה לה זכתה סצ'קין בשנת 2015, היא הוציאה את מיני-אלבומה השלישי Zamanım Yok, בשנת 2016. בסמוך לכך הוציאה את "Hoş Geldin Ayrılığa", שצבר 71 מיליון צפיות. ביולי 2016, הוציאה את "Adeyyo", שלימים הפך לשירה המצליח ביותר ולאחד מן השירים הטורקיים המצליחים בהיסטוריה, תוך שצבר למעלה מ-170 מיליון צפיות. בשנת 2017, הוציאה את "Olsun". באותה השנה הופיעה עם הזמרת-יוצרת הטורקייה אירם דריג'י, בתוכנית טלוויזיה טורקית. ההופעה הפכה לוויראלית וצברה למעלה מ-3 מיליון צפיות.
בשנת 2018, הקליטה מחדש את השיר "Vazgeçtim", עבור אלבום הלהיטים, Yıldız Tilbe'nin Yıldızlı Şarkıları, Vol. 1. הקליפ של השיר יצא כמה חודשים לאחר צאתו המקורית. בדצמבר 2018, הוציאה את "Kafalar Karışık" ביחד עם דריה אולו. בשנת 2019, הופיע להיטה "Adeyyo" בסרט "המלאכיות של צ'רלי".
דיסקוגרפיה > מיני-אלבומים

2012: Bu Ne Yaa!
2015: Aman Aman
2016: Zamanım Yok
הערות שוליים

1 2 3  Ece Seçkin, Beyaz'a fanlarından gelen soruları sordu! - Beyaz Show - Özel Klipler, Kanal D (בטורקית)
↑  Top Listeler - Şarkı ve Müzik Listesi - Kral Müzik, kralmuzik.com.tr (בטורקית)
↑  ECE SEÇKİN - Eceseckin.com, www.eceseckin.com
1 2  YouTube Stats of Ece Seçkin - Adeyyo, kworb.net
1 2  YouTube - Most Viewed Music Videos by Turkish Artists, kworb.net
↑  YouTube Stats of Ozan Doğulu feat. Ece Seçkin - Hoşuna mı Gidiyor, kworb.net
1 2  netd müzik (2014-03-04), Ece Seçkin - Bu Ne Yaa, נבדק ב-2019-05-26
↑  netd müzik (2014-03-04), Ece Seçkin - Mahşer, נבדק ב-2019-05-26
↑  netd müzik (2014-04-14), Ece Seçkin - Şok Oldum, נבדק ב-2019-05-26
↑  netd müzik (2014-09-24), Ozan Doğulu feat. Ece Seçkin - Hoşuna mı Gidiyor, נבדק ב-2019-05-26
↑  netd müzik (2015-05-13), Ece Seçkin - Aman Aman, נבדק ב-2019-05-26
↑  netd müzik (2015-11-23), Ece Seçkin - Follow Me, נבדק ב-2019-05-26
↑  netd müzik (2016-03-10), Kolpa feat. Ece Seçkin - Hoş Geldin Ayrılığa, נבדק ב-2019-05-26
↑  netd müzik (2017-01-13), Ece Seçkin - Olsun, נבדק ב-2019-05-26
↑  KanalD (2017-06-28), İrem Derici ile Eğlenmene Bak - Ece Seçkin yeni şarkısı Sayın Seyirciler'i ilk kez söyledi!, נבדק ב-2019-05-26
↑  Yıldız Tilbe'nin Yıldızlı Şarkıları, Vol. 1, נבדק ב-2020-01-24
↑  Ece Seçkin feat. Ozan Doğulu - Vazgeçtim, נבדק ב-2020-01-24
↑  netd müzik (2018-12-12), Derya Uluğ & Ece Seçkin - Kafalar Karışık, נבדק ב-2019-05-26
↑  Charlie's Angels Soundtrack (2019) - All the Songs List, Listen to Full Music, soundtracki.com
| --- | --- |
בקרת זהויות :  MusicBrainz: 6e8a3a40-c4a1-4af6-a2f5-97f59b96f27b
דוריט הקטנה (סרט, 1920)

| --- | --- |
 מבוסס על:  דוריט הקטנה מאת צ'ארלס דיקנס
 בימוי:  סידני מורגן 
 הופק בידי:  פרנק אי. ספרינג
 תסריט:  סידני מורגן 
 שחקנים ראשיים:  ליידי טרי לנגהורן ברטון ג'ואן מורגן ג'ורג' פולי
 מדינה:  הממלכה המאוחדת 
 חברת הפקה:  Progress Films
 חברה מפיצה:  Butcher's Film Service
 הקרנת בכורה:  אוגוסט 1920
 שפת הסרט:  סרט אילם כתוביות באנגלית
 סוגה:  סרט אילם, סרט דרמה, סרט מבוסס יצירה ספרותית 
 מקום התרחשות:  לונדון 
 דף הסרט ב־IMDb
 
דוריט הקטנה (באנגלית: Little Dorrit) הוא סרט דרמה אילם בריטי משנת 1920, בבימויו של סידני מורגן ובכיכובם של ליידי טרי, לנגהורן ברטון וג'ואן מורגן.
תקציר עלילה

הסרט מתאר את סיפורה של איימי דוריט, שעובדת כדי לפרנס את משפחתה ומטפלת באביה הגאה. האב כלוא שנים רבות במרשלסי, בית הכלא לבעלי חוב בלונדון. עולמם של איימי ובני משפחתה משתנה כליל, כאשר הבן של המעסיקה שלה, ארתור קלנאם, חוזר לאנגליה משהותו מעבר לים, ומגלה ירושה השייכת להם. כמו כן הוא מגלה שחיי משפחת דוריט ומשפחתו שלובים זה בזה.
צוות השחקנים

ליידי טרי – גברת קלנאם
לנגהורן ברטון – ארתור קלנאם
ג'ואן מורגן – איימי דוריט
קומפטון קוטס – פאנקס
ארתור לנארד – ויליאם דוריט
ג'. דנטון-תומפסון – ג'ון שיברס
ג'ורג' פולי – מרדל
ג'ורג' בלאמי – פרד דוריט
ארתור וולקוט – פלינטוויץ'
ג'אד גרין – בוב הזקן
בטי דויל – פאני דוריט
מרי לייל – גברת מרדל